Hej, Molly. Tak, fordi vi måtte komme.
Klar til at besvare 73 spørgsmål?
Er det ét af dem? Det er gas. Kom indenfor.
Dit hjem er smukt. Fortæl mig om det.
Jeg solgte mit gamle hus. Jeg nedskalerer.
Så jeg donerede fortjenesten væk og flyttede ind i den her lille strandhytte.
-Hvor mange svømmebassiner har du? -Kun fem.
73 SPØRGSMÅL MED MOLLY WELLS
Kom indenfor.
Glæder du dig til det kommende år?
Ja, meget. Jeg kører wellnessstilen.
Fysisk, mentalt, spirituelt. Det er derfor, jeg har bygget en koidam.
Hold da op. Hvor fedt. Elsker du koifisk?
Nej, faktisk ikke. Jeg er hunderæd for fisk, men jeg elsker at spise dem.
Hvad gør du ellers for at holde dig sund? Lige nu er jeg på Pompeji-diæten.
Jeg spiser det, indbyggerne i Pompeji spiste, lige inden de døde.
Og så er psykisk velbefindende vigtigt. Det er derfor, jeg har et støttedovendyr.
-Et støttedovendyr? -Vil du møde ham?
Helt sikkert.
-Hej, Molly. Vil du holde ham? -Meget gerne.
Det her er Arnold.
Arnold sover 18 timer om natten. Kun tre mere end mig.
Tak, Nicholas. Nu har jeg det meget bedre.
Naturligvis.
Jeg er på Instagram, nicholastheestallion. Penisskitser om torsdagen.
-Kom og se resten af huset. -Vis vej.
Hej. Har I savnet mig?
Jeg elsker din kjole. Hvilken stil inspirerer dig?
-Tibetansk munk-chic. -Kan du imitere nogen?
Jeg er god til Jerry Seinfeld i The Gap. Hvad er meningen med tøj?
-Det var det. -Virkelig godt.
-Hvad er det for en lugt? -Det er faktisk min vandseng.
Vi fylder den med kamillete hver aften. Så beroligende.
-Hvordan er dit datingliv? -Mit datingliv er glohedt.
Jeg har tre meget vigtige mennesker i mit liv.
Mig, mig selv og jeg. Mænd er helt ude.
Så mænd er ude. Hvad er så inde?
Næseringe, pickleball og at vaske sit eget tøj.
En krydderurt fra min akvaponiske krydderurtevæg?
Den var vist ikke helt klar.
-Hvilken er din yndlingsby? -Margaritaville.
-Hvad gør dig vred? -Uretfærdighed.
Og bukser med løbesnor. Punktum.
-Fortæl mig en hemmelighed. -Jeg kan vise dig en hemmelighed.
Jeg har et skjult køkken.
David Chang er herinde, så han kan lave mad til mig,
og så jeg ikke kan se ham.
Hej, David. Hvad er der på menuen?
Min søn skal spille kamp, og jeg har lovet at være der.
Mænd.
Nå, beskriv temaet for dit år med tre ord.
Sej kællinge-energi.
Se hvem det er. Det er tid til mine maveøvelser.
Er du klar til at skate, Molly?
Det er jeg da, ekstremsportslegende Tony Hawk.
Skateboarding er faktisk godt for min core.
-Du skater dig skarp. -Ja, for fanden. Jeg går til den i dag.
-Du skal med i mit næste computerspil. -Det ville være fedt.
Nå, tak for besøget.
Pas på dovendyrsbæen på vej ud. Namaste, folkens.
Kom nu, Tony. Lad os skate.
Ja. Fedt.
Er I her stadig? Smut så med jer.
Nå?
Tillykke, kusine. 40 millioner visninger. Zendaya fik kun 25 millioner på sin.
Seriøst? Alle tiders. Kan folk lide det? Hvad siger de?
Lad os se, hvad der foregår i kommentarsporet.
"Det ser ikke ud, som om hun forærer sine penge væk."
"Hendes fiskedam er større end mit hus."
"Jeg håber, at dovendyret bider hende i..."
Ved du hvad? Jeg læser ikke resten.
-Find en positiv kommentar. -Okay.
Okay, her er en. "Mød jødiske singler i dit område.
Der er garanti for gnister. Shalom!"
Okay. Jeg kan godt forstå deres frustration.
Lad os lave færre interviews.
Hold op med at sige, at dit palæ er en strandhytte.
Og hvorfor stillede du dig ikke bare på det skateboard?
De sagde, at de filmede fra taljen og op.
Det er okay. Vi kan fikse det ved at gøre, som du lovede:
Ved at give dine penge væk og hjælpe folk. Lad os komme i gang.
-Undskyld forsinkelsen. -Intet problem.
Lad os begynde med rapporten om Alameda-boligerne.
Vi har et møde med viceborgmesteren...
Sofia, hold kæft. Hold kæft, alle sammen. Stop mødet.
Arthur, hvad helvede har du om håndleddet?
Det her? Det er et armbånd. Jeg købte det i Venice Beach.
Der er virkelig nogle typer dernede, hvis I aldrig har været der.
Hvad er det for nogle symboler?
Det her er en guitar, og det her er et fredstegn.
Hvorfor... Hvorfor gør du det her?
Det ved jeg ikke.
Jeg elsker fred, og jeg har altid elsket musik.
-Bare ikke for højt eller rytmisk. -Hvem sagde, at du må bære det?
Hvad er der? Det er bare et armbånd.
Min ungdomspastor plejede at gå med læderarmbånd.
Indtil han blev "overflyttet".
Der er en hel Netflix-dokumentar om det. Den hedder Murder Church.
Jeg er med i den.
Okay, nok om armbåndet.
Arthur må gå med det, han har lyst til. Lad os...
For helvede. Er det en turkisstjerne?
Åh, ja. Turkis repræsenterer kosmisk samhørighed.
Åh gud. Jeg er nødt til at gå. Vi er nødt til at gå. Jeg må gå.
-Jeg er nødt til at gå hjem. -Okay. Lad os få dig hjem.
-Jeg kan ikke... -Du skal direkte i bad.
Godt.
Okay. Mødet er vist slut. Jeg tager mig af det hele selv.
Hvad foregår der? Hvem har sendt alt det her?
SVIN LAD VÆRE AT TAGE DEN!
Åh, fuck.
-Hey, har du fået blomsterne? -Ja, John, jeg har fået dem.
Jeg fik dem fløjet ind fra Bhutan.
Fyren, jeg købte dem af, sagde, at det er de sidste i verden.
De er uddøde nu. Nå, hvordan har du det, skat?
Du skal stoppe med at sende mig ting. Vi skal ikke det her.
Det, der skete på Korsika, var en fejl.
Hvordan kan du kalde den aften en fejl? Vi elskede tre gange.
Det var to og en halv.
Den sidste gang var mest med hånden.
Jeg mente alt, hvad jeg sagde til dig.
Det er slut mellem Hailey og mig.
Den aften var et tegn på, at vi to er bestemt for hinanden.
Det eneste, jeg kan huske, er, at jeg blev traumatiseret
af at drikke lortevand.
Du behøver ikke at gemme dig bag lortevand.
Vi to vil altid være forbundet. Hvorfor kæmpe imod?
Jeg vil ikke bare være din ekskone. Jeg vil have min egen identitet.
Jeg giver ikke op. Sig, hvad du vil have fra mig. Hvad som helst.
Du skal stoppe det, du har gang i, og give mig plads.
Okay. Min terapeut sagde, at jeg skal øve mig på at lytte,
så... jeg hører, hvad du siger.
-Farvel, John. -Farvel. Elsker dig.
Jeg elsker også dig. Pokkers! Jeg mente ikke det sidste...
Pis.
Arthur, Nicholas og jeg vil gerne tale med dig.
Det er meget vigtigt.
-Vi er her kun, fordi vi holder af dig. -Ellers ville vi ikke gøre det.
-Det er bare, at det armbånd... -Det er et åbenlyst råb om hjælp.
Er der nogen, der tvinger dig til at bære det?
Er det en Saw-situation? Har Jigsaw din datter?
Jeg sætter pris på omtanken, men armbåndet er en positiv ting.
Det er et symbol på en ny livsfilosofi.
Jeg så det, ville have det og købte det. Jeg tøvede ikke.
Se lige. Det er så fedt.
Handler det om det, der skete på Korsika?
Fordi du ikke nåede at tale med Molly, før John dukkede op
i sin helikopter... og dyrkede sex med hende?
Nej, det handler ikke om det. Jeg var ikke mig selv på Korsika.
Vinden, de salte fisk. Jeg så Moulin Rouge! på flyet.
Jeg tænkte ikke klart.
Alt det med Molly var bare et symptom på et større problem,
som jeg nu har løst.
Jeg lever livet for fuld kraft. Ingen anger.
Åh gud. Det burde jeg få skrevet på armbåndet.
Jeg har aldrig været så bekymret for nogen.
Bare lad være med at tage det på på arbejde.
Ellers bliver jeg nødt til at sige op.
Og jeg har lige vænnet mig til at omgås folk, der ser ud som dig.
Jeg ser ting klarere end nogensinde. Jeg gør bare, hvad jeg vil.
Og det, jeg vil lige nu, for første gang i mit liv,
er at smage en scone med tranebær.
Åh gud. Den kan jeg ikke lide. Den er våd og tør.
-Og krydret. -Krydret?
Åh, nej. Du kan ikke gøre det her.
Vi har arbejdet på det i syv år!
Nej, vi er ikke enige om at være uenige. Nej, jeg kan ikke have det godt. Din...
Hvad er der galt? Har de misforstået Panera-bestillingen igen?
Det var borgmesterens kontor.
De lukker hele Alameda Street-projektet ned.
Hvad?
Noget med at vælge en anden dagsorden. Mere "forretningsvenlig". Bla, bla, bla.
Vi har brug for deres tilladelse til at bygge noget.
-Konklusionen er, at vi er fucked. -Det forstår jeg ikke.
Vi skulle jo offentliggøre det med dem i morgen.
Nu vil de offentliggøre, at de ikke gør det.
Åh gud. Vi er fucked. Jeg troede, at du overdrev.
Panera har lige ringet. De har ikke flere brødskåle.
Fuck!
Alameda Street var vores signaturprojekt!
Jeg har lige sagt til alle, at jeg forærer alle mine penge væk!
-På dramatisk vis! -I fjernsynet!
Hvis vi ikke finder på en plan B, mister du al troværdighed!
Okay, vi er enige, selvom vi råber ad hinanden!
Godt. Jeg må lige have vejret.
Jeg trækker vejret. Nu trækker jeg vejret.
-Okay. Jeg har det fint. -Okay.
Jeg har det fint nu.
Vi finder ud af det her sammen.
Få alle samlet i mødelokalet, så vi kan lige kan samles og...
-Altså sådan en gruppesamtale... -Forsøger du at finde ordet "møde"?
Ja, præcis. Der var det.
Det her er ikke nogen god start.
Okay. Vi har 22 timer til at finde på noget nyt,
der kan hjælpe folk uden bolig, og som ikke kan bremses af bureaukrati.
Og noget, der ideelt set kan ændre verden og få Bono til at skrive en sang om os.
Hvad med, om vi sagsøger kommunen og tvinger dem til at finde boliger til folk?
Jeg kender en fantastisk advokat.
Han hjalp mig, efter et af mine lægimplantater punkterede.
Lad være med at kigge, Rhonda.
Det går ikke.
Vi skal ikke blive fjender med kommunen, hvis det ikke er nødvendigt.
Okay, hvad, hvis vi finder et sted uden for byen?
Der er nogle smukke områder ude i Fontana. Lige der, hvor de fandt de der lig.
Vi skal da ikke tvinge folk flere timer væk fra det sted, de vil bo.
Vi kunne bruge et enskinnetog ligesom det i Disneyland?
Hvad er et enskinnetog egentlig?
Jeg troede, at det handlede om masturbation.
Okay. Flere idéer, folkens. Vi har brug for idéer.
Vi brainstormer bare. Der er intet, der er for dumt.
Nu har jeg det. Vi kunne bare hyre nogle soldater.
Nogle seje lejemordertyper med navne som Fudge og Pork Chop.
Så erobrer vi et område i centrum og erklærer det for vores eget land.
Så kan vi hjælpe dem, vi har lyst til. Der er nemlig ingen regler i Mollyville.
Alternativ: Howardistan.
Jeg tager det i mig igen. Der findes faktisk dumme idéer.
-Hvordan går det? -Ikke godt.
-Jeg har en idé. -Gudskelov.
-Har du hørt om Noah Hope-DeVore? -Det tror jeg. Er det ham AI-investoren?
Ja, han tog alle de penge, han tjente, og begyndte på det her.
Det kaldes analytisk altruisme.
Noah Hope-DeVore har kanaliseret milliarder ind i HOPE 2.0,
en online filantropiplatform, han har designet.
Hope-DeVore anvender en algoritme
til at finde den bedste måde at hjælpe det største antal mennesker på.
Hvert myggenet koster to dollars.
600 net kan redde ét barn og forebygge 1000 malariatilfælde.
Det er den mest optimale måde at redde liv på statistisk set.
Og det fede er, at vi kan tage den logik
og overføre den til alle andre problemer i verden.
Hope-DeVores mission har nogle berømte fans.
LeBron James, Madonna og alle fire Black Eyed Peas.
Wow. Han har Fergie. Han lyder ret klog.
Du ved, at jeg ellers ikke stoler på milliardærer,
men jeg tror, at han kan hjælpe os.
Tror du, at Noah har lyst til at samarbejde med os?
Måske. Han er lidt tilbagetrukket, men jeg forsøger at få et møde i stand.
Vi kan holde det hjemme hos mig.
Jeg serverer den lækreste mad, den bedste vin.
Man finder ingen traditionelle kontorstole hos Hope-DeVore.
Han foretrækker sækkestole.
Og de bedste sækkestole.
Det kunne jeg godt vænne mig til. Det er som at sidde i en babs.
Howard, stop så. Noah skal ikke sidde i en varm sækkestol. Det er klamt.
Det her er en af de klogeste fyre i hele verden,
så lad os opføre os eksemplarisk.
Jeg er glad for, at der kommer en anden talfyr med i klubben.
Ved du, hvilken slags regnearkssoftware han bruger?
Nej, lad være med at sige det. Jeg vil overraskes.
Det her er Noah Hope-DeVore.
Noah. Molly Wells. Godt at møde dig.
Tak, fordi du kom med så kort varsel.
Seriøst? Jeg takker jer. Det er så ufedt derude lige nu.
Der er så få som os,
der er villige til at bruge vores ressourcer til noget godt.
Det sagde jeg faktisk lige til Sandy Bullock.
-Åh gud. Han kaldte hende Sandy. -Jeg ved det.
-Så er de virkelig venner. -Jeg ved det.
Vi har ikke formelt aftalt, at vi skal samarbejde,
men lad os indlede en dialog. Jeg har nogle idéer, jeg vil dele med jer.
-Har I et whiteboard? -Jeg har. I bilen.
Jeg har aldrig set ham løbe så hurtigt.
Matematikken bliver jo lidt teknisk,
men det er den model, jeg lavede til vores Afrika-projekt.
Vi optimerede distributionen af afgrøder
-efter befolkningstæthed. -Fungerede det?
Vi reducerede sult med 35 % i vores testregion.
Og tror du, at din model kan fungere for os?
Må jeg spørge om noget personligt? Hvor meget er du villig til at investere?
-Det hele. 120 milliarder. -Wow. I så fald: helt sikkert.
Lad mig sige, at det er vildt fedt.
Du gør det virkelig. Seriøst. Lad os give hende en hånd.
-Ja, kusine. -Det er fantastisk.
En banebryder.
Åh, altså. Tusind tak skal I have.
Jeg taler vist for os alle, når jeg siger, at vi er på.
Ja.
-Tak, Noah. -Tak.
FBI! Hænderne op!
FBI!
Hænderne op!
Hvad fanden foregår der?
Noah Hope-DeVore, du er anholdt for bedrageri,
sammensværgelse til bedrageri, værdipapirsvindel og hvidvask.
Jeg tog en CBD-vingummi i aftes!
Jeg prøver at være mere interessant.
Det her er sindssygt. Hvorfor er I alle så lækre?
Fald ned, alle sammen.
Det her må være en fejltagelse.
Nej, det er det ikke. Jeg gjorde det. Jeg nossede i det.
Det der er ikke engang rigtig matematik.
Du har sådan et smukt hjem. Jeg er så ked af det.
Du niver mig. De er skarpe.
-Hej. -Hej.
Hvordan har du det?
-Jeg har haft det bedre. -Ja.
Noah var ikke bare ikke noget geni.
Han var faktisk en forbryder, der har stjålet omkring 50 milliarder.
Så alt det med algoritmen var bare...
Sludder og vrøvl.
Tænk, at nogen vil anvende matematik til at gøre ondt.
Jeg gav ham næsten 120 milliarder.
Jeg er god til at vælge dem.
-Det kan du ikke bebrejde dig selv for. -Kan jeg ikke? Se lige på min historik.
Først John, så Jean-Pierre, så den her fyr.
Men det var jo ikke kun dig. Vi faldt alle for det.
Jeg er bange for, at hvis jeg ikke kan holde, hvad jeg har lovet,
vil jeg altid bare være kendt for at være en rig fyrs ekskone.
Du er ikke bare nogens ekskone.
Og du er langt mere kløgtig, end folk går rundt og tror.
Det ved jeg, og alle, der arbejder her, ved det også.
Tak.
Jeg har det altid bedre, når jeg har talt med dig.
Jeg tror, at jeg ved hvorfor. Det er armbåndet.
Der er en ugle på det for visdom.
Det tror jeg ikke. Sådan var det også før armbåndet.
Jeg vil faktisk mene, at du bør skære det af
og smide det direkte i havet.
-Det er virkelig nederen. -Det er så grimt.
Du skulle se den spand, der fulgte med.
Hvad?
Denzel? Denzel?
Howard?
Hvad laver du her?
Kusine Molly, har du set en øgle, der lystrer navnet Denzel?
Jeg opkaldt ham efter Denzel Washington fra The Bone Collector.
Jeg ved, hvem Denzel Washington er. Hvorfor lige den film?
Jeg ved ikke, hvilke film du ser.
-Hvad laver du her? -Jeg kunne spørge dig om det samme.
-Jeg bor her! -Okay, det er et ret godt svar.
Hvad foregår der her?
Hvad er alt det her?
Jeg har en fornuftig og forståelig forklaring på alt det her.
Jeg har i al hemmelighed boet i dit anneks i et par uger og har ikke sagt det.
Hvad?
-Hvad så, Molly? -Okay. Hvem fanden er det?
-Hvem fanden er du? -Det er Reginald.
Han har sovet hjemme hos mig.
Du har ikke noget hjem. Det her er mit hjem.
Er det dig, jeg bør tale wi-fi med? Det lort er virkelig langsomt.
Mine Twitch-følgere magter ikke forsinkelsen.
Reginald, har du mine bukser på?
Efter jeg slog op med Tanya, flyttede hun bare ud.
Hun efterlod mig med alt det økonomiske, og jeg havde ikke råd til huslejen.
Og da slet ikke et depositum.
Så jeg var fanget.
Og flov.
Og selvom jeg er meget yngre end dig, ser du op til mig som en mentor.
Okay, jeg tror ikke, at det ord betyder det, du tror, at det gør.
Howard, jeg er din familie.
Jeg vil give dig alt, hvad du har brug for, for at få dig på fode igen.
Nej, det gør du ikke. Jeg tager ikke imod en øre fra dig.
Men jeg vil gerne bo her, så længe det er nødvendigt.
Det kan være uger, måneder eller endda år.
Åh gud.
Du aner ikke, hvor slemt det er derude.
Jeg er heldig, at jeg har en rig kusine med en masse plads, som ingen brugte.
Halvdelen af det her sted stod bare tomt.
Jeg tænkte, at det gav mening.
Nu når du ved, at jeg bor her,
vil jeg bruge et af badeværelserne i hovedbygningen.
Jeg vil vide, hvordan de er.
Der er varme i toiletbrætterne. De er fantastiske.
Jeg vidste det. Tak, kusine. Jeg elsker dig.
Sofia, jeg fik sådan en god idé i aftes, at jeg måtte komme tidligt.
Klokken er 11.15, men hvad er det?
Der er ikke nok billige boliger i LA. Det ved vi. Vi forsøgte at bygge flere,
men på grund af bureaukratiet kunne vi ikke.
Hvad, hvis vi bruger det, der allerede er der?
-Okay. -Der er masser af steder.
Jeg kiggede på det i aftes.
I LA's centrum alene er der ti tomme hoteller.
Ingen bruger dem.
Hvad, hvis jeg købte dem og åbnede dem for folk uden boliger?
"Hvis I har brug for hjælp, kan I bo her gratis."
Kan vi det?
Hvis du køber ejendommene, er de jo dine.
Så kan du gøre, hvad du vil med dem.
Det kan godt fungere.
Karrierecentre, sundhedsklinikker... børnepasning.
Det ville være gratis boliger og en ressourcecentral.
Vent lidt. Har jeg faktisk fået en god idé?
Hold da kæft. Det tror jeg.
Vi kan kalde det "Space for Everyone".
-Jeg elsker det navn. -Sofia, jeg kan mærke et knus komme.
-Kun et. Et forretningsknus. -Okay.
Det er også personligt for mig. Det tæller.
Åh... Der er en million ting at arbejde på
og en masse mennesker, der formentlig vil forsøge at stoppe os.
Men, Molly, jeg tror, at det er det, vi har brug for.
Åh gud. Jeg fik en anden idé i aftes.
-En Starbucks, men bare for suppe. -Lad os holde os til den første idé.
Ja. Ja.
Vi kan kalde det for "Suppedasen".
Det kan jeg godt lide.
MOLLY WELLS SØSÆTTER "SPACE FOR EVERYONE"-PROJEKT
Jeg elsker din stiftelse! Du gør så meget godt
Du og den her idé er fantastisk!
LA har brug for det her! Tak, fordi du gør noget
Er der plads til mig hos Space for Everyone?!
Elsker det her og hende!
Jeg har altid heppet på #teammolly
Du rammer plet med velgørenhed og den skarpe page! Sådan, Molly
Uden den idiotiske mand kan hun alt!
Åh gud, hun giver faktisk sine penge væk!
Molly taler om det og gør noget ved det
Og så sidder patterne bare!
Mød jødiske singler i dit område!
Der er garanti for gnister! Shalom.
Jeg kender folk, der har brug for det her.
Så fantastisk. Kom så, Molly!
Lækker, klog og generøs
Hun er så oprigtig! Et ikon. Jeg ser op til hende.
Hej, hvad så?
Okay. Inden du ser på fjernsynet, skal du tage al din Ativan.
Jeg har tilbragt hele mit liv med at flytte grænser.
Gennem mine firmaer var jeg i stand til at ændre verden.
Men nu vil jeg ændre universet.
Så om et par måneder står jeg i spidsen for Novak Aeronautics i rummet.
Hold da kæft.
Og jeg vil gerne lige takke den person, der inspirerede mig til det her eventyr.
En person, der lærte mig at lytte og drømme.
Molly, det her er for dig.
SVIN LAD VÆRE MED AT TAGE DEN
Du sagde, at du ville have plads. Nu får du hele rummet.
Dumme...
Tekster af: Helle Virenfeldt Smith